
I. VISPĀRĪGĀ INFORMĀCIJA

1. Iepirkuma nosaukums: Darba aizsardzības un ugunsdrošības pakalpojumi.
2. Iepirkuma identifikācijas numurs: NVA 2026/11.
3. Iepirkuma metode: saskaņā ar Publisko iepirkumu likuma (turpmāk – PIL) 9. pantu.
4. Pasūtītājs:
Nodarbinātības valsts aģentūra
Reģ.Nr.90001634668
Adrese: Krišjāņa Valdemāra iela 38 k-1, Rīga, LV-1010
E-pasts: pasts@nva.gov.lv 
Tīmekļvietnes adrese: www.nva.gov.lv 
Darba laiks: darba dienās no plkst. 08.30-17.00.
Iepirkumu organizē un rīko pasūtītāja apstiprināta iepirkuma komisija (turpmāk – Komisija).
5. Iepirkuma dokumentu saņemšana: iepirkuma nolikumam (turpmāk – Nolikums) ir nodrošināta tieša un brīva elektroniskā pieeja Elektronisko iepirkumu sistēmā (turpmāk – EIS):
5.1. pircēja profila adrese: https://www.eis.gov.lv/EKEIS/Supplier/Organizer/298 ; pretendenta pienākums ir pastāvīgi sekot pircēja profilā publicētajai informācijai; Komisija nav atbildīga par to, ja pretendents nav iepazinies ar informāciju, kas publicēta pircēja profilā;
5.2. tieša, neierobežota, bezmaksas piekļuve iepirkuma dokumentiem pilnā apmērā: https://www.eis.gov.lv/EKEIS/Procurement/Edit/178313 ;
5.3. EIS reģistrēts pretendents var pieteikties kā Nolikuma saņēmējs e-konkursu apakšsistēmā. Informācija par pieteikšanos pieejama:
https://www.eis.gov.lv/EKEIS/Publication/View/883?subsystemCode=KON .
6. Pasūtītāja kontaktpersona un informācijas apmaiņa:
6.1. pasūtītāja kontaktpersona – Nodarbinātības valsts aģentūras Iepirkumu un līgumu nodaļas vecākā iepirkumu eksperte Dace Dzērve, e-pasts: dace.dzerve@nva.gov.lv ; kontaktpersona iepirkuma laikā sniedz tikai organizatoriska rakstura informāciju;
6.2. informācijas apmaiņa starp pasūtītāju un pretendentiem notiek EIS e-konkursu apakšsistēmā; laikā, ja EIS darbība tiek pārtraukta, informācijas apmaiņa var notikt jebkādā no citiem – Publisko iepirkumu likuma (turpmāk – PIL) 38. panta pirmajā daļā noteiktajiem veidiem;
6.3. Papildu informāciju par iepirkuma dokumentos iekļautajām prasībām tiek sniegta 3 (triju) darbdienu laikā pēc pieprasījuma saņemšanas, bet ne vēlāk kā 4 (četras) dienas pirms piedāvājumu iesniegšanas termiņa beigām, ja papildu informācija pieprasīta laikus.
7. Piegādātājs: fiziskā vai juridiskā persona vai pasūtītājs, šādu personu apvienība jebkurā to kombinācijā, kas attiecīgi piedāvā tirgū veikt būvdarbus, piegādāt preces vai sniegt pakalpojumus.
8. Pretendents: piegādātājs, kurš ir iesniedzis piedāvājumu.
9. Iepirkuma priekšmets un paredzamā līgumcena:
9.1. [bookmark: _Hlk67406444][bookmark: _Hlk67407136]iepirkuma priekšmets – darba aizsardzības un ugunsdrošības pakalpojumu sniegšana, saskaņā ar Tehnisko specifikāciju/ Tehnisko un finanšu piedāvājumu (1. pielikums);
9.2. galvenais CPV kods – 79417000-0 (Drošības konsultāciju pakalpojumi);
9.3. paredzamā līgumcena, neieskaitot pievienotās vērtības nodokli (turpmāk – PVN), ir līdz EUR 22 000,00 (divdesmit divi tūkstoši euro un 00 centi) bez pievienotās vērtības nodokļa;
9.4. pretendents nav tiesīgs iesniegt piedāvājuma variantus;
9.5. pretendents nodrošina, ka iepirkuma līguma izpildē netiek ietvertas Krievijas Federācijas un Baltkrievijas Republikas izcelsmes preces un pakalpojumi.
10. Līguma darbības laiks un vieta:
10.1. [bookmark: _GoBack]līguma darbības laiks – no 2026. gada 25. septembra līdz 2028. gada 24. septembrim vai līdz dienai, kad līguma darbības laikā būs izlietota visa paredzētā līgumcena, atkarībā no tā, kurš apstāklis iestāsies pirmais;
10.2. ja līdz līguma termiņa beigām nav sasniegts līgumcenas faktiskais izlietojums, puses ir tiesīgas pagarināt līguma termiņu līdz 12 (divpadsmit) mēnešiem, nepārsniedzot līgumcenu;
10.3. līguma izpildes vieta – pasūtītāja struktūrvienībās Latvijas Republikas teritorijā.
11. Piedāvājuma iesniegšanas/ atvēršanas vieta, datums, laiks un kārtība:
11.1. Piedāvājumi ir iesniedzami tikai elektroniski – EIS e-konkursu apakšsistēmā līdz EIS norādītajam piedāvājumu iesniegšanas termiņam. Piedāvājumi, kas iesniegti pēc minētā termiņa vai ārpus EIS e-konkursu apakšsistēmas, tiks atzīti par neatbilstošiem Nolikuma prasībām un netiks pieņemti.
11.2. Piedāvājumu atvēršana notiek EIS, 4 (četras) stundas pēc piedāvājumu iesniegšanas termiņa beigām. Piedāvājumu atvēršanas sanāksmes finanšu piedāvājumu kopsavilkums būs pieejams EIS.
11.3. Ja konstatēti sistēmas darbības traucējumi, kuru dēļ nav bijis iespējams iesniegt piedāvājumus kopumā vismaz 2 (divas) stundas pēdējo 24 (divdesmit četru) stundu laikā vai 10 (desmit) minūtes pēdējo 4 (četru) stundu laikā līdz piedāvājumu iesniegšanas termiņa beigām, EIS turētājs, pēc sistēmas darbības atjaunošanas, pārceļ piedāvājumu iesniegšanas termiņu par 1 (vienu) darbdienu.
11.4. Iesniegto piedāvājumu atvēršanas procesam var sekot līdzi tiešsaistes režīmā EIS e-konkursu apakšsistēmā. Piedāvājumu atvēršanas protokols pēc piedāvājumu atvēršanas tiek publicēts pircēja profilā.
12. Personas datu apstrāde:
12.1. Personas datu apstrāde tiek veikta saskaņā ar Eiropas Parlamenta un Padomes 2016. gada 27. aprīļa Regulas (ES) 2016/679 prasībām, tostarp tās 6. panta pirmās daļas b) un c) apakšpunktu.
12.2. Iepirkuma norises laikā, iesniegtajos dokumentos norādīto fizisko personu dati tiks apstrādāti, lai nodrošinātu iepirkuma norisi, pretendentu piedāvājumu izvērtēšanu, iepirkuma līguma noslēgšanu un izpildi, atbilstoši PIL un citiem iepirkumu jomu reglamentējošajiem normatīvajiem aktiem.
12.3. Iegūto personas datu pārzinis ir pasūtītājs. Informāciju ar personas datu apstrādi saistītos jautājumos iespējams iegūt, nosūtot jautājumus uz e-pasta adresi das@nva.gov.lv .
12.4. Pasūtītājs var nodot trešajām personām iepirkuma norises laikā iegūtos fizisko personu datus, ja personas datu nodošana nepieciešama iepirkumā iesniegto piedāvājumu izvērtēšanai, ja noslēgtajā iepirkuma līgumā paredzēta personas datu nodošana trešajām personām vai ja normatīvie akti paredz šādu personas datu nodošanu.
12.5. Piegādātājs un pretendents nodrošina, ka visu savā piedāvājumā norādīto fizisko personu datu apstrādei, kuru veiks pasūtītājs iepirkumā un līguma izpildē, ir nodrošināts personas datu apstrādes tiesiskais pamats normatīvajos aktos noteiktajā kārtībā, kā arī nodrošina šo fizisko personu informēšanu par personas datu apstrādi.
12.6. Iegūtie personas dati tiek glabāti tik ilgi, cik to glabāšana ir nepieciešama atbilstīgi attiecīgajiem personas datu apstrādes nolūkiem, kā arī saskaņā ar piemērojamo normatīvo aktu prasībām.

II. PRASĪBAS ATTIECĪBĀ UZ PIEDĀVĀJUMA NOFORMĒJUMU UN IESNIEGŠANU

13. Pretendents sagatavo un iesniedz piedāvājumu saskaņā ar Nolikumā izvirzītajām prasībām.
14. Piedāvājums jāiesniedz elektroniski EIS e-konkursu apakšsistēmā, aizpildot minētās sistēmas attiecīgajā iepirkuma sadaļā ievietotās formas vai arī ievietojot ārpus EIS apakšsistēmas sagatavotos elektroniski aizpildāmos dokumentus, kuri augšupielādēti EIS sistēmas attiecīgajās vietnēs. Pretendents ir atbildīgs par aizpildāmo formu atbilstību Nolikumā noteiktajām prasībām, t.sk. pielikumu formām, kā arī dokumenta atvēršanas, nolasīšanas un meklēšanas iespējām.
15. Ja EIS e-konkursu apakšsistēmā nav ievietotas aizpildāmas formas, piedāvājuma dokumenti ir jāsagatavo atsevišķos elektroniskos dokumentos ar standarta biroja programmatūras rīkiem nolasāmā formātā.
16. Visi dokumenti sagatavojami un iesniedzami latviešu valodā. Ja dokumenta oriģināls ir svešvalodā, jāiesniedz pretendenta apliecināts dokumenta tulkojums latviešu valodā.
17. Pretendents piedāvājuma noformēšanā ievēro Elektronisko dokumentu likumā un Ministru kabineta 2005. gada 28. jūnija noteikumos Nr. 473 “Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām” noteiktās prasības attiecībā uz elektronisko dokumentu, kā arī drukātas formas dokumentu elektronisko kopiju noformēšanu un to juridisko spēku.
18. Pretendents piedāvājuma dokumentus, pēc izvēles, paraksta ar drošu elektronisko parakstu un laika zīmogu vai ar EIS elektronisko parakstu (sistēmas parakstu). Ja dokumentus paraksta pretendenta pilnvarotais pārstāvis, pretendentam jāpievieno pilnvara vai tās kopija, kurā precīzi norādīts pilnvarotajam pārstāvim piešķirto tiesību apjoms. Pretendents ir tiesīgs ar vienu elektronisko parakstu parakstīt visus dokumentus kā vienu kopumu.
19. Pretendents ir tiesīgs apliecināt visus piedāvājumā esošos atvasinātos dokumentus un tulkojumus, iesniedzot vienu kopēju apliecinājumu, kas attiecas uz visiem atvasinātajiem dokumentiem un tulkojumiem.
20. Lai nodrošinātu PIL 14. panta otrajā daļā noteikto prasību, pretendentam ir pienākums piedāvājumā iekļaut īpašas norādes par jebkuru informāciju, kas ir uzskatāma par komercnoslēpumu vai ir konfidenciāla.
21. Piedāvājums ir sagatavojams tā, lai tas nekādā veidā neapdraudētu EIS e-konkursu apakšsistēmas darbību, kā arī lai nebūtu ierobežota piekļuve piedāvājuma saturam, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja pretendenta piedāvājums saturēs kādu no šajā punktā minētajiem riskiem, attiecīgais piedāvājums netiks izskatīts.
22. Ja pretendents piedāvājuma aizsardzībai izmantojis piedāvājuma papildu šifrēšanu, tam ne vēlāk kā 15 (piecpadsmit) minūtes pēc piedāvājuma iesniegšanas termiņa beigām, EIS ir jāievada elektroniskā atslēga un jāveic piedāvājuma atšifrēšana dokumentu atvēršanai.

III. NOSACĪJUMI PRETENDENTA DALĪBAI IEPIRKUMĀ

23. Atlases prasības:
23.1. Pretendents ir reģistrēts Latvijas Republikas Uzņēmumu reģistra vestajos reģistros vai Valsts ieņēmumu dienesta nodokļu maksātāju reģistrā, vai līdzvērtīgā reģistrā ārvalstīs, ja attiecīgās valsts normatīvie akti to paredz. Šī prasība attiecināma arī uz katru personu apvienības dalībnieku, apakšuzņēmēju un personām, uz kuru iespējām pretendents balstās.
23.2. Pretendents, t.sk. ārvalstu pretendents, atbilstoši Ministru kabineta 2008. gada 8. septembra noteikumiem Nr. 723 “Noteikumi par prasībām kompetentām institūcijām un kompetentiem speciālistiem darba aizsardzības jautājumos un kompetences novērtēšanas kārtību”, ir kompetenta institūcija, kas ir tiesīga veikt darba vides iekšējo uzraudzību.
23.3. Pretendentam iepriekšējo 3 (trīs) gadu laikā (no 2023. gada līdz piedāvājumu iesniegšanas termiņa beigām) ir gūta atbilstīga pieredze – ir sniegts pakalpojums vismaz 1 (vienam) pasūtītājiem, kurš nodarbina ne mazāk kā 450 (četri simti piecdesmit) darbiniekus ar struktūrvienībām (filiālēm) vismaz 5 (piecās) Latvijas pilsētās. Piegādātāju apvienība minēto prasību izpilda kopumā, ņemot vērā tās sadalītos pienākumus iespējamā līguma izpildē.
23.4. Pretendenta rīcībā ir šādi kvalificēti speciālisti:
23.4.1. speciālists darba aizsardzības jomā, kuram ir:
23.4.1.1. iegūts kompetenta speciālista sertifikāts, kas apliecina personas kompetenci darba aizsardzības jautājumos vai pēdējo 5 (piecu) gadu laikā iegūta augstākā profesionālā izglītība darba aizsardzībā;
23.4.1.2. iepriekšējo 3 (trīs) gadu laikā (no 2023. gada līdz piedāvājumu iesniegšanas termiņa beigām) ir iegūta praktiskā darba pieredze darba aizsardzības jomā;
23.4.2. speciālists ugunsdrošības jomā, kuram ir:
23.4.2.1. iegūta apmācība ugunsdrošības jomā, atbilstoši Izglītības un zinātnes ministrijas licencētai profesionālās izglītības programmai (ne mazāk par 160 stundām) vai iegūta profesionālā augstākā izglītība ugunsdrošībā;
23.4.2.2. iepriekšējo 3 (trīs) gadu laikā (no 2023. gada līdz piedāvājumu iesniegšanas termiņa beigām) ir iegūta praktiskā darba pieredze ugunsdrošības jomā.
Viens speciālists var darboties abās jomās, ja tā kvalifikācija atbilst attiecīgajam speciālistam noteiktajām prasībām. Piegādātāju apvienība minēto prasību izpilda kopumā, ņemot vērā tās sadalītos pienākumus iespējamā līguma izpildē.
23.5. Pretendentam ir derīga civiltiesiskās atbildības apdrošināšanas polise, kuras apmērs apdrošināšanas līguma noslēgšanas dienā, saskaņā ar Ministru kabineta 2008. gada 8. septembra noteikumiem Nr. 723 “Noteikumi par prasībām kompetentām institūcijām un kompetentiem speciālistiem darba aizsardzības jautājumos un kompetences novērtēšanas kārtību”, ir ne mazāks kā 50 (piecdesmit) Latvijā noteiktās minimālās mēneša darba algas jeb vismaz 39 000 EUR (trīsdesmit deviņi tūkstoši euro).
23.6. Pretendents var balstīties uz citu personu tehniskajām un profesionālajām spējām, ja tas ir nepieciešams iepirkuma līguma izpildei, neatkarīgi no savstarpējo attiecību tiesiskā rakstura. Šādā gadījumā piegādātājs pierāda pasūtītājam, ka tā rīcībā būs nepieciešamie resursi. Pretendents, lai apliecinātu profesionālo pieredzi vai pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas sniegs pakalpojumus, kuru izpildei attiecīgās spējas ir nepieciešamas.
23.7. Pretendents konkrētu pakalpojumu izpildei var piesaistīt apakšuzņēmējus. Šādā gadījumā pretendents norāda apakšuzņēmējus, kuru sniegto pakalpojumu vērtība ir vismaz 10 000 euro vai lielāka.
24. Tehniskās un finanšu prasības:
24.1. Tehnisko piedāvājumu pretendents sagatavo, ņemot vērā Nolikuma 1. pielikumā “Tehniskā specifikācija/ Tehniskais un finanšu piedāvājums” noteiktās prasības.
24.2. Piedāvājumam pilnībā jāatbilst tehniskajā specifikācijā minētajām minimālajām prasībām, t.i., pretendentam jāpiedāvā visi tehniskajā specifikācijā ietvertie obligātie pakalpojumi un tiem jāatbilst tehniskās specifikācijas ietvertajām minimālajām prasībām.
24.3. Tehniskajā piedāvājumā pretendentam pie katras prasības jānorāda, vai un kā konkrētā prasība tiks nodrošināta.
24.4. Finanšu piedāvājumu pretendents sagatavo atbilstoši Nolikuma 1. pielikuma “Tehniskā specifikācija/ Tehniskais un finanšu piedāvājums” veidlapai, ņemot vērā Nolikuma tehniskajā specifikācijā noteiktās prasības.
24.5. [bookmark: _Hlk232602729]Finanšu piedāvājuma cenā jābūt iekļautiem visiem ar pakalpojumu izpildi saistītajiem izdevumiem, t.sk. visiem nodokļiem (izņemot PVN), nodevām, administratīvajām izmaksām, personāla un materiāli tehniskās bāzes nodrošinājuma izmaksām, civiltiesiskās atbildības apdrošināšanas izdevumiem, kā arī ar pakalpojuma izpildi netieši saistītajām izmaksām (dokumentu drukāšana, transporta pakalpojumi, elektronisko sakaru pakalpojumi u.tml.) un visiem iespējamiem riskiem, kas saistīti ar tirgus cenu svārstībām.
24.6. Finanšu piedāvājumā izmaksas tiek norādītas euro ar 2 cipariem aiz komata.
24.7. Pakalpojuma apmaksa tiek veikta saskaņā ar pretendenta iesniegto finanšu piedāvājumu un iepirkuma līguma nosacījumiem.
24.8. Ja pretendents kādā finanšu piedāvājuma izmaksu pozīcijā norāda 0 EUR, jāpievieno skaidrojums par attiecīgās cenas pamatotību.
25. Izslēgšanas iemesli:
25.1. Uz pretendentu, kā arī uz PIL 42. panta trešajā daļā minētajām personām, nedrīkst būt attiecināmi PIL 42. panta otrās daļas 1., 2., 3., 4. un 11. punktā minētie izslēgšanas iemesli, ievērojot, ka:
25.1.1. PIL 42. panta otrās daļas 1., 2. un 3. punktā minētie izslēgšanas iemesli netiek attiecināti uz personām, kurām pretendentā ir izšķirošā ietekme uz līdzdalības pamata normatīvo aktu par koncerniem izpratnē;
25.1.2. PIL 42. panta otrās daļas 1., 2. un 11. punktā minētie izslēgšanas iemesli netiek attiecināti uz pretendenta patieso labuma guvēju;
25.1.3. ja pretendents būtu izslēdzams no iepirkuma, pamatojoties uz PIL 42. panta otrās daļas 2. punktā noteikto, tas ir tiesīgs nodrošināt uzticamību, izpildot saistības nodokļu (tai skaitā valsts sociālās apdrošināšanas) jomā un iesniedzot pierādījumus par saistību izpildi vai arī iesniedzot pierādījumus, ka personai nemaz nebija neizpildītu saistību nodokļu (tai skaitā valsts sociālās apdrošināšanas) jomā; minēto pierādījumu iesniegšanai pretendentam tiek dots laiks, kas nav īsāks par 5 (piecām) darbdienām.
25.2. Pretendentam līguma izpildē nedrīkst būt iesaistītas Padomes Regulas (ES) 2022/576 (2022. gada 8. aprīlis), ar kuru groza Regulu (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā, 5.k panta 1. punktā minētās personas, ievērojot, ka:
25.2.1. Regulas (ES) 2022/576 5.k panta 1. punktā noteiktais 10% apjoms no līguma vērtības attiecas uz katru apakšuzņēmēju, piegādātāju vai personu, uz kuras spējām balstās un aptver visu piegādes ķēdi, nevis tikai tiešos piegādātājus;
25.2.2. ja tiek konstatēts, ka uz pretendenta apakšuzņēmēju, piegādātāju vai personu, uz kuras spējām balstās, attiecināmas Padomes Regulas 5.k panta 1. punktā noteiktās sankcijas, pretendenta ir tiesīgs šo personu nomainīt;
25.2.3. ja pretendents ir personu apvienība, dalībnieku nomaiņa nav pieļaujama.
25.3. Uz pretendentu, kuram būtu piešķiramas līguma slēgšanas tiesības, kā arī uz tā valdes/ padomes locekli, patieso labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt pretendentu darbībās, kas saistītas ar filiāli, vai personālsabiedrības biedru, tā valdes/ padomes locekli, patieso labuma guvēju, pārstāvēttiesīgo personu vai prokūristu, ja pretendents ir personālsabiedrība, atbilstoši Starptautisko un Latvijas Republikas nacionālo sankciju likuma 11.1 panta pirmajai daļai, nedrīkst būt noteiktas starptautiskās vai nacionālās sankcijas vai būtiskas finanšu tirgus intereses ietekmējošas Eiropas Savienības dalībvalsts vai Ziemeļatlantijas līguma organizācijas dalībvalsts sankcijas.

IV. IESNIEDZAMIE DOKUMENTI

26. Pretendenta pieteikums dalībai iepirkumā (2. pielikums).
27. [bookmark: _Hlk498336499]Pretendenta pieredzes apraksts (3. pielikums). Pieredzes aprakstam pielikumā pievieno pieredzi apliecinošus dokumentus, piemēram, pasūtītāju atsauksmes, izziņas, pieņemšanas-nodošanas aktus vai citus alternatīvus dokumentus. Dokumentos jābūt ietvertai vismaz šādai informācijai: pasūtītājs, līguma priekšmets, pasūtītāja nodarbināto skaits, pasūtītāja struktūrvienību (filiāļu) nosaukumi un adreses, pakalpojuma sniegšanas periods un vieta.
28. Pakalpojuma sniegšanā iesaistīto speciālistu saraksts (4. pielikums).
29. Pakalpojuma sniegšanā iesaistīto speciālistu CV (5. pielikums). Katra speciālista dzīves aprakstam pielikumā pievieno speciālista izglītību/ kvalifikāciju apliecinošus dokumentus:
29.1. par speciālistu darba aizsardzības jomā:
29.1.1. ja speciālistam ir iegūts kompetenta speciālista sertifikāts darba aizsardzības jomā – dokuments nav jāiesniedz, informācija tiek pārbaudīta Labklājības ministrijas tīmekļvietnes sadaļā “Darba aizsardzības pakalpojumi – Kompetentās institūcijas un speciālisti” ( https://www.lm.gov.lv/lv/darba-aizsardzibas-pakalpojumi-kompetentas-institucijas-un-specialisti )
vai
29.1.2. par speciālistu, kurš pēdējo 5 (piecu) gadu laikā ieguvis augstāko profesionālo izglītību darba aizsardzībā un nav iekļautas Labklājības ministrijas tīmekļvietnē publicētajā Kompetento speciālistu sarakstā – iesniedz prasībām atbilstošas izglītības un kvalifikācijas apliecinoša dokumenta kopiju;
29.2. par speciālistu ugunsdrošības jomā iesniedz:
29.2.1. apliecību par profesionālās pilnveides izglītību ugunsdrošības jomā (ne mazāk par 160 stundām)
vai
29.2.2. prasībām atbilstošas izglītības un kvalifikācijas apliecinoša dokumenta kopiju.
30. Pretendenta civiltiesiskās atbildības apdrošināšanas polises kopija.
31. Tehniskā specifikācija/ Tehniskais un finanšu piedāvājums (1. pielikums).
32. Apakšuzņēmēju, kuru sniegto pakalpojumu vērtība ir vismaz 10 000 euro vai lielāka un personu, uz kuru iespējām pretendents balstās, saraksts (6. pielikums).
33. Ja pretendents līguma izpildē piesaista apakšuzņēmējus, kuru sniegto pakalpojumu vērtība ir vismaz 10 000 euro vai lielāka un/ vai balstās uz citu personu iespējām, tas iesniedz (atbilstoši konkrētajam gadījuma):
33.1. apakšuzņēmēja apliecinājumu (7. pielikums) vai vienošanos ar apakšuzņēmēju par pakalpojuma sniegšanu, gadījumā, ja ar pretendentu tiks noslēgts iepirkuma līgums
un/ vai
33.2. personas, uz kuras iespējām balstās, apliecinājumu (7. pielikums) vai vienošanos ar personu, uz kuras iespējām balstās, par nepieciešamo resursu nodošanu pretendenta rīcībā.
34. Apliecinājums par neatkarīgi izstrādātu piedāvājumu (8. pielikums).
35. [bookmark: _Hlk232623512]Apliecinājums par Krievijas Federācijas un Baltkrievijas Republikas izcelsmes preču un pakalpojumu neesamību un atbilstību Regulas (ES) 2022/576 5.k panta 1. punkta prasībām par ierobežojumiem attiecībā uz Krievijas personu un subjektu dalību publiskajos iepirkumos (9. pielikums).
36. Ja piedāvājumu paraksta pilnvarota persona – piedāvājumam jāpievieno šīs personas pilnvarošanas dokumenta kopija.
37. Ja pretendents reģistrēts ārvalstīs (t.sk., personu apvienības dalībnieks vai personālsabiedrības biedrs), tas iesniedz:
37.1. komersanta reģistrācijas apliecības kopiju vai citas ārvalstu institūcijas izsniegtu izziņas kopiju, kas apliecina, ka komersants ir reģistrēts normatīvajos aktos noteiktajā kārtībā, ja attiecīgās valsts normatīvie akti paredz reģistrāciju
vai
ārvalstu pretendents reģistrāciju var apliecināt arī norādot publiski pieejamu reģistru, kur pasūtītājs var pārliecināties par komersanta reģistrācijas faktu – minēto informāciju norāda 2. pielikuma veidlapas tabulā “Informācija par pretendentu”;
37.2. kompetentas institūcijas izsniegtu izziņu vai līdzvērtīgu dokumentu (ja attiecīgās valsts normatīvie akti neparedz šādas izziņas izsniegšanu) par valdes/ padomes sastāvu, patiesajiem labuma guvējiem, un pretendenta apliecinājumu, ka informācija joprojām ir aktuāla.
38. Ja pretendents ir personu apvienība, tas papildus iesniedz:
38.1. pilnvaru par personu apvienības izvirzīto pārstāvi, kas personu apvienību pārstāv iepirkumā un personu apvienības vārdā ir pilnvarots parakstīt piedāvājumu, iepirkuma līgumu un citus dokumentus, saņemt un izdot rīkojumus personu apvienības dalībnieku vārdā, kā arī saņemt maksājumus no pasūtītāja; pilnvarojums pārstāvēt personu apvienību ir jāparaksta katram personu apvienībā iekļautā dalībnieka pārstāvēt tiesīgajam vai pilnvarotajam pārstāvim
vai
visu apvienības dalībnieku parakstīta vienošanās par kopīga piedāvājuma iesniegšanu; vienošanās tekstā jānorāda galvenais dalībnieks, kurš pilnvarots parakstīt piedāvājumu, iepirkuma līgumu un citus dokumentus, saņemt un izdot rīkojumus personu apvienības dalībnieku vārdā, kā arī saņemt maksājumus no pasūtītāja;
38.2. informāciju par personu apvienībā ietilpstošajiem dalībniekiem: dalībnieka nosaukums, reģistrācijas numurs (ja ir juridiska persona), adrese, kontaktpersona un tās tālruņa numurs.
39. Informācija par pretendenta, kā arī personu apvienības dalībnieku, apakšuzņēmēja un personu, uz kuru iespējām pretendents balstās, reģistrāciju Uzņēmumu reģistra vestajos reģistros vai Valsts ieņēmumu dienesta nodokļu maksātāju reģistrā, tiek pārbaudīta Latvijas Republikas Uzņēmumu reģistra tīmekļvietnes sadaļā “Datu meklēšana” ( https://info.ur.gov.lv/#/data-search ) vai Valsts ieņēmumu dienesta tīmekļvietnes sadaļā “Saimnieciskās darbības veicēji, VID reģistrētās juridiskās personas un citas personas” ( https://www6.vid.gov.lv/SDV ).
40. Informācija par pretendenta kompetenci veikt darba vides iekšējo uzraudzību, tiek pārbaudīta Labklājības ministrijas tīmekļvietnes sadaļā “Darba aizsardzības pakalpojumi – Kompetentās institūcijas un speciālisti” ( https://www.lm.gov.lv/lv/darba-aizsardzibas-pakalpojumi-kompetentas-institucijas-un-specialisti ).

V. PIEDĀVĀJUMU VĒRTĒŠANA UN PIEDĀVĀJUMA IZVĒLES KRITĒRIJS

41. Tiks vērtēti tikai tie piedāvājumi, kas iesniegti Nolikumā noteiktajā kārtībā un termiņā. Komisija veic iesniegto piedāvājumu vērtēšanu slēgtā sēdē un pārbauda piedāvājumu atbilstību iepirkuma dokumentos noteiktajām prasībām.
42. Piedāvājumu noformējuma pārbaude:
42.1. Komisija pārbauda pretendentu piedāvājumu noformējuma atbilstību Nolikuma II. nodaļā noteiktajām prasībām. Piedāvājums, kas neatbilst noformējuma prasībām var tikt noraidīts tikai tad, ja tā neatbilstība ir būtiska.
43. Tehniskā un finanšu piedāvājuma atbilstības pārbaude:
43.1. Komisija ir tiesīga pretendentu kvalifikācijas atbilstības pārbaudi veikt tikai tam pretendentam, kuram būtu piešķiramas iepirkuma līguma slēgšanas tiesības.
43.2. Lai sākotnēji noskaidrotu, kuram pretendentam būtu piešķiramas iepirkuma līguma slēgšanas tiesības, Komisija:
43.2.1. pārbauda iesniegto piedāvājumu atbilstību Nolikuma 31. punktam, un izvērtē tos saskaņā ar Nolikuma 24. punkta prasībām;
43.2.2. pārbauda, vai finanšu piedāvājumā nav aritmētisko kļūdu, ja kļūdas tiek konstatētas, Komisija tās izlabo – par kļūdu labojumu un laboto piedāvājuma summu Komisija paziņo pretendentam, kura pieļautās kļūdas ir labotas; vērtējot finanšu piedāvājumu, Komisija ņem vērā labojumus;
43.2.3. izvērtē finanšu piedāvājuma cenu, saskaņā ar PIL 53. pantu – ja Komisija konstatē, ka par pretendenta norādītās piedāvājuma cenas pamatotību rodas šaubas, Komisija pārbauda vai iesniegtais piedāvājums nav nepamatoti lēts, pieprasot skaidrojumu par piedāvāto cenu vai izmaksām, kā arī informāciju par pretendenta un tā piedāvājumā norādīto apakšuzņēmēju darbinieku vidējām stundas tarifa likmēm profesiju grupās.
43.3. Ja Komisija konstatē, ka pretendenta iesniegtais tehniskais vai finanšu piedāvājums ir neskaidrs vai tajā ir acīmredzamas pārrakstīšanās kļūdas, Komisija ir tiesīga pieprasīt, lai Komisijas noteiktajā termiņā, tiek izskaidrota vai papildināta tehniskajā un finanšu piedāvājumā iekļautā informācija un novērstas acīmredzamas pārrakstīšanās kļūdas, nodrošinot, ka:
43.3.1. tiek ievērota vienlīdzīga attieksme pret visiem pretendentiem;
43.3.2. netiek mainīts iesniegtais piedāvājums un tā novērtējums saskaņā ar Nolikumā noteiktajiem piedāvājuma izvērtēšanas kritērijiem.
43.4. Ja pretendenta tehniskais un/ vai finanšu piedāvājums neatbilst Nolikumā un tehniskajā specifikācijā noteiktajām prasībām, tas ir nepamatoti lēts, vai tehniskais un finanšu piedāvājums nav iesniegts, vai pretendents nav sniedzis pieprasīto skaidrojumu, kā rezultātā Komisija nevar izvērtēt pretendenta iesniegtā piedāvājuma atbilstību iepirkuma dokumentos noteiktajām prasībām, Komisija izslēdz pretendentu no dalības iepirkumā.
44. Pretendentu atlases dokumentu pārbaude:
44.1. Komisija pārbauda pretendenta iesniegto atlases dokumentu atbilstību Nolikuma 26.-30. un 32.-40. punktam, un izvērtē tos saskaņā ar Nolikuma 23. punkta prasībām.
44.2. Ja Komisija konstatē, ka informācija, ko pretendents sniedzis, lai apliecinātu atbilstību paredzētajiem pretendentu atlases noteikumiem, ir neskaidra vai nepilnīga vai trūkst kāda dokumenta, Komisija pieprasa, lai pretendents vai kompetenta institūcija, Komisijas noteiktajā termiņā, kas ir samērīgs ar šādas informācijas vai dokumenta sagatavošanai un iesniegšanai nepieciešamo laiku, izskaidro vai papildina minēto informāciju vai dokumentu vai iesniedz trūkstošo dokumentu, nodrošinot, ka:
44.2.1. tiek ievērota vienlīdzīga attieksme pret visiem pretendentiem;
44.2.2. sniegtā informācija apliecina faktus, kas pastāvējuši pirms piedāvājuma iesniegšanas dienas;
44.2.3. netiek mainīts iesniegtais piedāvājums un tā novērtējums saskaņā ar Nolikumā noteiktajiem piedāvājuma izvērtēšanas kritērijiem.
44.3. Ja Komisija saskaņā ar Nolikuma 44.2. apakšpunktu ir pieprasījusi izskaidrot vai papildināt piedāvājumā ietverto vai pretendenta iesniegto informāciju, bet pretendents to nav izdarījis atbilstoši Komisijas noteiktajām prasībām, Komisija piedāvājumu vērtē pēc tās rīcībā esošās informācijas.
44.4. Ja Komisija konstatē, ka pretendents neatbilst kādai no kvalifikācijas prasībām, t.sk., ja tiek konstatēts, ka līguma izpildē tiks izmantoti Krievijas Federācijas vai Baltkrievijas Republikas izcelsmes pakalpojumi/ preces, Komisija pretendenta piedāvājumu tālāk neizskata.
44.5. Komisija ir tiesīga lūgt, lai tiktu nomainīts pretendenta personāls, apakšuzņēmējs un persona, uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma dokumentos noteiktajām prasībām, ja tas izriet no valsts drošības iestādes normatīvajos aktos noteiktā kārtībā sniegta atzinuma.
44.6. Komisija ir tiesīga pārbaudīt pretendenta sniegto ziņu patiesumu. Ja Komisija, pārbaudot jebkuras pretendenta sniegtās ziņas, konstatē, ka tās neatbilst patiesībai, pretendents tiek izslēgts no turpmākas dalības iepirkumā.
44.7. Komisijai ir tiesības izslēgt pretendentu no turpmākās dalības iepirkumā, ja pretendents, Komisijas noteiktajā termiņā, nav sniedzis pieprasīto informāciju, kā rezultātā Komisija nevar izvērtēt pretendenta kvalifikācijas atbilstību iepirkuma dokumentos noteiktajām prasībām.
45. [bookmark: _Hlk201847198]Piedāvājuma izvēles kritērijs:
45.1. Komisija piešķir iepirkuma līguma slēgšanas tiesības saimnieciski visizdevīgākajam piedāvājumam, kuru nosaka, salīdzinot tikai piedāvājumu cenas (ņemot vērā zemāko cenu).
45.2. Ja tiek konstatēti vismaz 2 (divi) vienādu zemāko cenu piedāvājumi:
45.2.1. līguma slēgšanas tiesības tiks piešķirtas pretendentam, kurš piedāvājis zemāko cenu finanšu piedāvājuma pozīcijā Nr. 7 “Ievadapmācības, sākotnējās, atkārtotās, neplānotās instruktāžas organizēšana un veikšana” – 1. izšķirošais kritērijs;
45.2.2. ja 1. izšķirošajā kritērijā pretendentu piedāvājumi ir līdzvērtīgi, līguma slēgšanas tiesības tiks piešķirtas pretendentam, kurš piedāvājis zemāko cenu finanšu piedāvājuma pozīcijā Nr. 3 “Darba vides risku faktoru identifikācija, darba vides risku novērtēšana, DA pasākumu plāna sagatavošana” – 2. izšķirošais kritērijs.
46. Pretendenta pārbaude pirms lēmuma pieņemšanas par līguma slēgšanu:
46.1. Komisija pretendentu, kuram būtu piešķiramas iepirkuma līguma slēgšanas tiesības, izslēdz no dalības iepirkumā, ja konstatēti PIL 42 panta otrās daļas 1., 2., 3., 4. un 11. punktā minētie izslēgšanas iemesli, kā arī ja šie iemesli konstatēti attiecībā uz PIL 42. panta trešajā daļā minētajām personām (izņemot Nolikuma 25.1.1. un 25.1.2. punktā noteiktās personas). Lai pārbaudītu, vai pretendents nav izslēdzams no dalības iepirkumā šā panta astotajā daļā minēto iemeslu dēļ, pasūtītājs rīkojas atbilstoši PIL 9. panta devītajā daļā noteiktajam.
46.2. Ja pretendents vai persona, uz kuras iespējām pretendents balstās, lai apliecinātu, ka tā kvalifikācija atbilst iepirkuma dokumentos noteiktajām prasībām, ir personālsabiedrība, informācija tiek iegūta par personālsabiedrību un visiem personālsabiedrības biedriem, savukārt, ja pretendents vai persona, uz kuras iespējām pretendents balstās, lai apliecinātu, ka tā kvalifikācija atbilst iepirkuma dokumentos noteiktajām prasībām, ir personu apvienība, – par visiem personu apvienības dalībniekiem.
46.3. Komisija pārliecinās vai uz pretendentu, kuram būtu piešķiramas līguma slēgšanas tiesības, kā arī uz tā valdes/ padomes locekli, patieso labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt pretendentu darbībās, kas saistītas ar filiāli, vai personālsabiedrības biedru, tā valdes/ padomes locekli, patieso labuma guvēju, pārstāvēttiesīgo personu vai prokūristu, ja pretendents ir personālsabiedrība, nav iestājušies Starptautisko un Latvijas Republikas nacionālo sankciju likuma 11.1 panta pirmajā daļā paredzētie izslēgšanas iemesli. Izslēgšanas iemesli tiek pārbaudīti minētā likuma 11.1 pantā noteiktajā kārtībā. Ja Komisija konstatē, ka uz kādu no iepriekšminētajām personām attiecas izslēgšanas iemesli, Komisija izslēdz pretendentu no turpmākās dalības iepirkumā.
46.4. Komisija, lai nodrošinātu, ka līgumā nav iesaistītas Regulas (ES) 5.k panta 1. punktā minētās personas, izmantot Firmas.lv konsolidēto Latvijas juridisko un faktisko uzņēmumu datubāzi. Šaubu gadījumā Komisija pieprasa papildu informācija, paskaidrojumu vai dokumentus. Komisija izslēdz pretendentu no dalības iepirkumā, ja tiek konstatēts, ka uz pretendentu attiecas Regulas (ES) 2022/576 5.k panta 1. punktā noteiktais aizliegums.

VI. IEPIRKUMA LĪGUMA NOSLĒGŠANAS KĀRTĪBA

47. Visi komentāri par līguma projekta saturu jāizteic rakstveidā un jāiesniedz Komisijai līdz Nolikuma 6.3. punktā noteiktajam termiņam.
48. [bookmark: _Hlk189318609][bookmark: _Hlk186921281]Pasūtītājs slēgs ar izraudzīto pretendentu iepirkuma līgumu (10. pielikums), saskaņā ar iepirkuma noteikumiem un pretendenta piedāvājumu.
49. Pretendents, kuram piešķirtas līguma slēgšanas tiesības, iepirkuma līgumu paraksta iespējami īsā laikā, bet ne vēlāk kā 5 (piecu) darba dienu laikā pēc tā saņemšanas. Dokuments, kas nosūtīts uz oficiālo elektronisko adresi vai sūtīts pa elektronisko pastu, uzskatāms par paziņotu 2. (otrajā) darba dienā pēc tā nosūtīšanas. Ja pretendents, bez objektīva iemesla, vilcinās ar līguma noslēgšanu, Komisija ir tiesīga uzskatīt, ka pretendents atsakās no līguma slēgšanas tiesībām un vērtēt nākamo saimnieciski visizdevīgāko piedāvājumu, kuru nosaka, salīdzinot tikai piedāvājumu cenas, vai iepirkumu pārtraukt, neizvēloties nevienu piedāvājumu.
50. [bookmark: _Hlk189318649]Pasūtītājs, ne vēlāk kā 10 (desmit) darbdienu laikā pēc dienas, kad stājas spēkā iepirkuma līgums vai tā grozījumi, ievērojot normatīvajos aktos noteiktās komercnoslēpuma aizsardzības prasības un nodrošinot pieejamību visā iepirkuma līguma darbības laikā (bet ne mazāk 10 (desmit) gadus pēc iepirkuma līguma noslēgšanas), ievieto savā pircēja profilā iepirkuma līgumu vai tā grozījumus.
51. Saskaņā ar PIL 63. panta ceturto daļu, publiska pakalpojuma līguma gadījumā, pasūtītājs pieprasa, lai pēc iepirkuma līguma slēgšanas tiesību piešķiršanas un ne vēlāk kā uzsākot iepirkuma līguma izpildi, iepirkumā uzvarējušais uzņēmējs iesniedz pakalpojumu sniegšanā iesaistīto apakšuzņēmēju, kuru veikto darbu vai sniegto pakalpojumu vērtība ir vismaz 10 000 (desmit tūkstoši) eiro vai lielāka (ja tādus plānots iesaistīt), sarakstu, kurā norāda apakšuzņēmēja nosaukumu, kontaktinformāciju un to pārstāvēttiesīgo personu, ciktāl minētā informācija ir zināma. Sarakstā norāda arī uzņēmēja apakšuzņēmēju apakšuzņēmējus. Pasūtītājs pieprasa, lai iepirkuma līguma izpildes laikā uzņēmējs paziņo pasūtītājam par jebkurām minētās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts pakalpojumu sniegšanā.
52. Līguma grozījumi pieļaujamas tikai PIL 61. pantā noteiktajā kārtībā un gadījumos.

VII. IEPIRKUMA KOMISIJAS TIESĪBAS UN PIENĀKUMI

53. Komisija, savas kompetences ietvaros, pieņem lēmumus, kā arī veic citas darbības saskaņā ar Nolikumu un PIL.
54. Komisijas tiesības:
54.1. pārtraukt iepirkumu un neslēgt līgumu, ja tam ir objektīvs pamatojums;
54.2. jebkurā iepirkuma stadijā noraidīt pretendenta piedāvājumu vai izslēgt pretendentu no turpmākās dalības iepirkumā, ja konstatē pretendenta vai piedāvājuma neatbilstību kādai no Nolikumā noteiktajām prasībām;
54.3. pieprasīt, lai pretendents precizē un izskaidro informāciju par savu piedāvājumu, ja tas nepieciešams pretendentu atlasei, tehnisko piedāvājumu atbilstības pārbaudei, kā arī piedāvājumu vērtēšanai un salīdzināšanai;
54.4. pieaicināt ekspertus piedāvājuma atbilstības pārbaudē un piedāvājuma vērtēšanā. Eksperta vērtējumam ir ieteikuma raksturs;
54.5. izvēlēties nākamo saimnieciski visizdevīgāko piedāvājumu, ja izraudzītais pretendents atsakās slēgt iepirkuma līgumu ar pasūtītāju.
54.6. citas tiesības, kas izriet no Nolikuma vai attiecīgajiem normatīvajiem aktiem.
55. Komisijas pienākumi:
55.1. izskatīt un vērtēt pretendentu piedāvājumus, ievērojot Nolikumā noteiktās prasības;
55.2. labot piedāvājumos aritmētiskas kļūdas;
55.3. lai noskaidrotu, vai nav saņemts nepamatoti lēts piedāvājums, pieprasīt, lai pretendents iesniedz cenas pamatojumu;
55.4. nodrošināt iepirkuma norisi un dokumentēšanu;
55.5. nodrošināt pretendentu brīvu konkurenci, kā arī vienlīdzīgu un taisnīgu attieksmi pret visiem pretendentiem;
55.6. informēt pretendentus par pieņemto lēmumu slēgt iepirkuma līgumu vai izbeigt/ pārtraukt iepirkumu, atbilstoši PIL prasībām;
55.7. citi pienākumi, kas izriet no Nolikuma vai attiecīgajiem normatīvajiem aktiem.

VIII. PRETENDENTA TIESĪBAS UN PIENĀKUMI

56. Piedalīšanās iepirkumā ir pretendenta brīvas gribas izpausme. Piedāvājuma iesniegšana apliecina pretendenta piekrišanu Nolikuma noteikumiem un tajos ietvertajām prasībām.
57. Pretendenta tiesības:
57.1. apvienoties grupā ar citiem pretendentiem un iesniegt vienu kopēju piedāvājumu;
57.2. līdz piedāvājumu iesniegšanas termiņa beigām, grozīt vai jebkurā iepirkuma stadijā atsaukt iesniegto piedāvājumu, rakstiski par to paziņojot Komisijai;
57.3. rakstveidā uzdot jautājumus Komisijai saistībā ar iepirkumu un saņemt piedāvājuma sagatavošanai nepieciešamo informāciju;
57.4. sekot piedāvājumu atvēršanas procesam tiešsaistes režīmā EIS e-konkursu apakšsistēmā;
57.5. izteikt iebildumus par Nolikumam pievienoto līguma projektu;
57.6. citas tiesības, kas izriet no Nolikuma vai attiecīgajiem normatīvajiem aktiem.
58. Pretendenta pienākumi:
58.1. ievērot visas Nolikumā minētās prasības;
58.2. sniegt patiesu informāciju par savu kvalifikāciju un piedāvājumu;
58.3. rakstveidā un norādītajā termiņā sniegt atbildes uz Komisijas pieprasījumiem – šī noteikuma neievērošana bez attaisnojoša iemesla un Komisijas pieprasījumu neizpilde var būt par pamatu piedāvājuma noraidīšanai;
58.4. līdz piedāvājumu iesniegšanas termiņa beigām, regulāri iepazīties ar pircēja profilā EIS publicēto informāciju par iepirkumu;
58.5. saņemot uzaicinājumu slēgt iepirkuma līgumu, pasūtītāja uzaicinājumā norādītajā termiņā noslēgt iepirkuma līgumu;
58.6. segt visas izmaksas, kas saistītas ar piedāvājumu sagatavošanu;
58.7. pretendents ir atbildīgs par Komisijai sniegto ziņu patiesumu saskaņā ar PIL;
58.8. citi pienākumi, kas izriet no Nolikuma vai attiecīgajiem normatīvajiem aktiem.

IX. PIELIKUMI

1. pielikums – Tehniskā specifikācija/ Tehniskais un finanšu piedāvājums (veidlapa);
2. pielikums – Pretendenta pieteikums dalībai iepirkumā (veidlapa);
3. pielikums – Pretendenta pieredzes apraksts (veidlapa);
4. pielikums – Pakalpojuma sniegšanā iesaistīto speciālistu saraksts (veidlapa);
5. pielikums – Speciālistu CV (veidlapa);
6. pielikums – Apakšuzņēmēju/ personu, uz kuru iespējām pretendents balstās, saraksts (veidlapa);
7. pielikums – Apakšuzņēmēja/ personas, uz kuras iespējām pretendents balstās, apliecinājums (veidlapa);
8. pielikums – Apliecinājums par neatkarīgi izstrādātu piedāvājumu (veidlapa);
9. pielikums – Apliecinājums par KF un BR izcelsmes preču un pakalpojumu neesamību un atbilstību Regulas (ES) 2022/576 5.k panta 1. punktam (veidlapa);
10. pielikums – Iepirkuma līguma projekts


2
